armvectores/hy_wikipedia_2023 huggingface dataset:
Յոնջու

Յոնջու (կոր. 영주시, 榮州市, Yeongju-si), քաղաք Հյուսիսային Գյոնգսանգ նահանգում, Հարավային Կորեա։


== Պատմություն ==
Երեք թագավորությունների օրոք Նեգիի և Կուպոլսանի գավառները (կուն) գտնվում էին ներկայիս Յոնջուի տարածքում։ Միայն Չոսոն դինաստիայի օրոք Յոնջուն ստացավ իր ժամանակակից անվանումը։ Այդ ժամանակ նա ունեցել է գավառի վարչական կարգավիճակ։ 1914 թվականին Յոնջուին ավելացվեցին ևս երեք շրջաններ։ Քաղաքի կարգավիճակը (սի) շնորհվել է 1980 թվականին։


== Աշխարհագրություն ==
Յոնջուն տեղակայված է Հյուսիսային Գյոնգսանգ նահանգի հյուսիսային մասում։ Արևելքում սահմանակից է Պոնհվա գավառին, արևմուտքում` Տանյան նահանգին, հարավում` Անդոնգ և Յոչոնոմ նահանգներին և հյուսիսում` Յոնվոլ նահանգին։ Լանդշաֆտը հիմնականում լեռնային է, քաղաքում տեղակայված են Սոբեքսան լեռնաշղթայի մի քանի բարձր գագաթներ. դրանք են` Յոնհվաբոնը (1383 մ), Կուկմանբոնը (1421 մետր) և Պիրոբոնը (1439 մետր)։ 
Քաղաքով հոսում են երկու փոքրիկ գետեր` Նեսոնչհոն (Նակտոնգան գետի վտակ) և Սոչհոն («Արևմտյան հոսք»)։


== Զբոսաշրջություն և տեսարժան վայրեր ==
Յոնջուն նախ և առաջ հայտնի է իր փիլիսոփաներով և գիտնականներով։ Այստեղ տեղակայված է հայտնի կոնֆուցիականության դպրոց Սոսու Սովոնը, որը համարվում է կոնֆոուցիականության առաջին դպրոցը Կորեայում։ Մնացած տեսարշան վայրերից հիշատակման արժանի են. 

Բուդդայական տաճարներ Հվեբանսա, Փուսոկսա և Փիրոսա  (VII դար)
Պունգի ամենամյա փառատոն, նվիրված կյանքի արմատին


== Խորհրդանիշներ ==
Ծառ. Գինգկո
Թռչուն. Կաչաղակ
Ծաղիկ. Թագավորական լեռնավարդ
Թալիսման. Սոնդորի։ Սոնդորի կանաչ գլխարկը խորհրդանշում է Կոնֆուցիոսի գիտուն հետևորդների գլխազարդը, քանի որ քաղաքը հայտնի է իր կոնֆուցիական ավանդույթներով։ Գլխարկի երեք գագաթները խորհրդանշում են երեք լեռների գագաթները, որոնք գտնվում են Յոնջուի տարածքում։ Դրանք են Պրիոբոնը, Յոնհվանբոնը, Կուկմանբոնը։ Դեղին գույնը խորհրդանշում է անասնաբուծական արտադրությունը քաղաքում, իսկ կարմիրը բուսաբուծական արտադրությունը։


== Տես նաև ==
Հարավային Կորեայի քաղաքների ցանկ


== Ծանոթագրություններ ==
Բուխովեցկոե

Բուխովեցկոե (ուկրաիներեն՝ Буховецьке), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Բուխովեցկոե գյուղում բնակվում էր 583 մարդ։ Բնակավայրը զբաղեցնում է 1216 կմ² տարածք։ Բնակչության խտությունը կազմում էր 479,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սյուզյույոլ

Սյուզյույոլ (ռուս.՝ Сюзъюёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սյուզյու գետի աջ ափին՝ 10 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076851
Կոդը ըստ հիդրոլոգիական հետազոտության (ՌԴ) — 103007685
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ծալքեր

Ծալքեր, երկրակեղևը կազմող շերտերի ալիքաձև գալարներ, որ առաջանում են տեկտոնական ուժերի ներգործման հետևանքով։
Ուռուցիկ ծալքերը կոչվում են անտիկլինալներ, իսկ գոգավորները՝ սինկլինալներ։ Ծալքերի կարևոր տարրերն են՝ միջուկը, թևերը և փականը։ Ծալքերի մորֆոլոգիական տիպերը բազմազան են և միմյանցից տարբերվում են ըստ ձևի, չափի, փոխհարաբերության ու հասակի։ Ծալքերը լինում են, ըստ առանցքային մակերևույթի ու թևերի հորիզոնական հարթության նկատմամբ ունեցած դիրքի՝ ուղիղ, թեք, պառկած, շրջված, ըստ թևերի առանցքային մակերևույթի նկատմամբ ունեցած դիրքի՝ նորմալ (բաց), իզոկլինալ, հովհարաձև, ըստ շերտերի ոլորման ձևերի՝ սովորական, անկյունավոր (սուր), կլորավուն, սնդուկաձև, արկղաձև, կատարաձև, ըստ եզրագծերի՝ գծային, ձվաձև (բրախիծալք), գմբեթաձև, ըստ առանցքային մակերևույթի դիրքի՝ սիմետրիկ, ասիմետրիկ և այլն։ Կախված չափերից՝ առանձնացվում են առաջին, երկրորդ և երրորդ
կարգի ծալքեր, իսկ ըստ ծագման՝ ներծին (տեկտոգեն, մագմատոգեն) և արտածին։ Հայաստանի տարածքում տարածված են ծալքերի գրեթե բոլոր տիպերը։
1831

1831 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1831 թվականն է, 
XIX դարի 31-րդ տարին։


== Դեպքեր ==


== Ծնունդներ ==
Հովհաննես Ը Կարբեցի, Ամենայն Հայոց կաթողիկոս 1831-ից։ Հաջորդել է Եփրեմ Ա Ձորագեղցուն։
Հունիսի 13 - Ջեյմս Մաքսվել, շոտլանդացի հռչակավոր ֆիզիկոս և մաթեմատիկոս, դասական էլեկտրադինամիկայի ստեղծողը, վիճակագրական ֆիզիկայի հիմնադիրներից
Սեպտեմբեր 6 - Խորեն Գալֆայան, բանաստեղծ (վ.1892)


== Մահեր ==
Սմբատան Դիզայի եկեղեցի

Սմբատան Դիզայի եկեղեցի, եկեղեցու ավերակներ Գողթն գավառի Սմբատան Դիզա գյուղում։
Հորինվածքով՝ քառամույթ եռանավ բազիլիկա է։ Կառուցված էր մշակված և կիսամշակ քարից։ Վերանորոգվել է 17-րդ դարում։ Մուտքը արևմտյան ճակատից էր։ Ուներ կիսաշրջանաձև աբսիդ, ուղղանկյուն մուտքեր և ավանդատների մեկ զույգ։ Եկեղեցին ունեցել է ավերակ զանգակատուն, նկատվում են նաև մի քանի եկեղեցապատկան շենքերի ավերակների հետքերը։


== Ծանոթագրություններ ==
Իոսիպովո (գյուղ, Բելոպոլիեի շրջան)

Իոսիպովո (ուկրաիներեն՝ Йосипове), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Իոսիպովո գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճալախմելա

Ճալախմելա (վրաց.՝ ჭალახმელა), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քեդայից 20 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 162 մարդ։


== Ծանոթագրություններ ==
Կառլոս Վալդեռամա

Կառլոս Ալբերտո Վալդեռամա Պալասիո (իսպ.՝ Carlos Alberto Valderrama Palacio, սեպտեմբերի 2, 1961 թ., Սանտա Մարտա), նախկին կոլումբիացի ֆուտբոլիստ։ Խաղային և իր առաջնորդ լինելու որակներից բացի խաղադաշտում ընդգծվում էր նաև իր սանրվածքով։ Միակ կոլումբիացի ֆուտբոլիստն է, որը մտել է ՖԻՖԱ-ի 125 մեծագույն ֆուտբոլիստների ցանկը։


== Կենսագրություն ==
Վալդեմարան հայտնի էր խաղադաշտը հիանալի տեսնելու ընդունակությամբ։ 1990 թ. Աշխարհի առաջնության ժամանակ Գերմանիայի հավաքականի դեմ խաղում 93-րդ րոպեին Վալդեռաման կատարեց գոլային փոխանցում Ֆրեդի Ռինկոնին, որը գրավեց Բոդո Իլգների դարպասը. այդ գոլը բերեց ոչ ոքի արդյունք Կոլումբիայի հավաքականին և թույլ տվեց առաջին անգամ իրենց պատմության մեջ դուրս գալ «Մունդիալի» երկրորդ փուլ։ Կառլոս Վալդեռաման ծնվել է պրոֆեսիոնալ ֆուտբոլիստի ընտանիքում, որը հանդես էր գալիս «Ունիոն Մագդալենա» ակումբում։ Նրա եղբայրը՝ Ալեքս Վալդեռաման, նույնպես խաղում էր ֆուտբոլ, 1 անգամ նա նույնիսկ դարձել է Կոլումբիայի առաջնության լավագույն ռմբարկու։ Ֆուտբոլից հեռացել է 2004 թ. փետրվարի մեկին. տեղի ունեցավ նրա հրաժեշտի հանդիպումը Դիեգո Մարադոնայի, Էնցո Ֆրանչեսկոլիի, Խոսե Լուիս Չիլավերտի մասնակցությամբ։ Ֆուտբոլիստի կարիերայի ավարտից հետո դարձավ մարզիչ։


== Մրցանակներ ==
Կոլումբիայի չեմպիոն (2), 1993, 1995
Ֆրանսիայի գավաթակիր (1), 1990
Հարավային Ամերիկայի լավագույն ֆուտբոլիստ (2), 1987, 1993
Աշխարհի առաջնությունների մասնակից (3), 1990, 1994, 1998


== Ծանոթագրություններ ==
Շմիդտովո (գյուղ, Սնիգիրյովկայի շրջան)

Անվան այլ կիրառումների համար տե՛ս՝ Շմիդտովո (այլ կիրառումներ)Շմիդտովո (ուկրաիներեն՝ Шмідтове), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Շմիդտովո գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վալդիս Կալնրոզե

Վալդիս Կալնրոզե  (լատիշ․՝ Valdis Kalnroze, հունվարի 17, 1894(1894-01-17), Կուլդիգա, Կուրլանդիական գուբերնիա, Ռուսական կայսրություն - ապրիլի 16, 1993(1993-04-16), Ռիգա, Լատվիա), լատվիացի և խորհրդային նկարիչ։ Լատվիական ԽՍՀ ժողովրդական նկարիչ։ Լատվիական ԽՍՀ պետական մրցանակի դափնեկիր (1980)։


== Կենսագրություն ==
Վալդիս Կալնրոզեն (մինչև 1961 թվականը` Վոլդեմեր Ռոզենբերգս) ծնվել է 1894 թվականի հունվարի 17-ին, Ռուսական կայսրության Կուրլյանդս նահանգի Գոլդինգեն քաղաքում (այժմ` Կուլդիգա քաղաք, Լատվիա) հացթուխ Կարլիս Ռոզենբերգի ընտանիքում։
Սովորել է Լիեպայսկի հիմնական դպրոցում, Ա. Ստունդայի գեղարվեստի ստուդիայում, ավարտել է Լատվիայի գեղարվեստի ակադեմիան (Վիլհելմ Պուրվիտի բնանկարչական արվեստանոցում, 1932)։
Իր կյանքի սկզբում փոխել է շատ մասնագիտություններ և աշխատատեղեր։ Որոշ ժամանակ աշխատել է Լիեպայսկի թատրոնում։ Առաջին համաշխարհային պատերազմի տարիներին նա ապրում էր որպես փախստական Սաարեմաա կղզում։ Վերադառնալով Լատվիա` նա մասնակցել է Անկախության պայքարին։
Եղել է Լատվիայի ստեղծագործական «Կանաչ ագռավ» միավորման գեղարվեստական բաժնի կազմում (1929)։ Եղել է Լատվիայի նկարիչների միության անդամ (1944-1952, վերականգնվել է 1957 թվականին)։ Լատվիական ԽՍՀ աևվեստի վաստակավոր գործիչ (1963) է, Լատվիական ԽՍՀ ժողովրդական նկարիչ (1970)։ Լատվիական ԽՍՀ պետական մրցանակակիր է (1980)։
Մահացել է 1993 թվականի ապրիլի 16-ին, Ռիգայում։ Թաղված է Լեսնոյ գերեզմանատանը։


== Ստեղծագործություն ==
Ցուցահանդեսների սկսել է մասնակցել 1928 թվականից։ Առարկաների պատկերման ժամանակ վիրտուոզ կերպով փոխանցել է նուրբ կոմպոզիցիաներ։ 1960-ական թվականներից աշխատել է մեծապես մարինայի ժանրում։
Առավել հայտնի աշխատանքներից են «Աշունը փոքրիկ քաղաքում», «Երեք եղբայր», «Աշնանը` գետի մոտ», «Հին Ռիգա», «Ծաղկման ժամանակ», «Վարդակակաչներ», «Վարդեր և կիտրոն», «Երեկոյան ժամ» կտավները։


== Ծանոթագրություններ ==


== Գրականություն ==
Ņefedova I. Valdis Kalnroze. Rīga, 1980
Māksla un arhitektūra biogrāfijās. Atb. red. A. Vanaga — Rīga, 2000


== Արտաքին հղումներ ==
Биография и работы на сайте antonia.lv
Վեբրե

Վեբրե (ֆր.՝ Vebret), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 468 մարդ, բնակչության խտությունը` 19.16 մարդ/կմ²։ Բնակավայրը զբաղեցնում է 24.43 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 307 աշխատունակ (15-64 տարեկան) բնակիչ, որոնցից ակտիվ էին 217-ը, իսկ ոչ ակտիվները` 90։ Ակտիվության ցուցանիշը կազմում է 70,7 %։ 217 աշխատունակ մարդկանցից աշխատել է 195 անձ (101 տղամարդ և 94 կին)։ Գործազուրկ են եղել 22 անձ (7 տղամարդ և 15 կին)։ 90 անաշխատունակներից 13-ը եղել են աշակերտներ կամ ուսանողներ, 41-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիլյամենա

Վիլյամենա իսպ.՝ Villamena,մունիցիպալիտետ Իսպանիայում,գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վալիե դե Լեկրին։ Տարածքը կազմում է 20,18կմ2։ Բնակչությունը 1031 մարդ (2010 թվականի տվյալներով)։


== Արտաքին հղումներ ==
Datos socioeconómicos de Villamena en el Sistema de Información Multiterritorial de Andalucía
Situación de Villamena en el Sistema de Información Multiterritorial de Andalucía
web de Cónchar: fotos, datos, historia..
Երդում ԱՄՆ-ի դրոշին

Երդումը ԱՄՆ-ի դրոշին, պետական արարողություն է ԱՄՆ-ում, որը կատարվում է 1892 թ-ից՝ նվիրված Ամերիկայի հայտնագործման 400 ամյակին։ Արարողությունը կատարվում է ԱՄՆ-ի դրոշի ներկայությամբ։
Առաջին երդումի տեսքը եղել է այսպես.
«Ես երդվում եմ իմ դրոշին և հանրապետությանը, որին նա խորհրդանշում է.
մեր անբաժան ազգին` ազատությամբ և արդությամբ բոլորի համար»։


== Ծանոթագրություններ ==
Ալենդին

Ալենդին (իսպ.՝ Alhendín),մունիցիպալիտետ Իսպանիայում,գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա։ Տարածքը կազմում է 51կմ2։ Բնակչությունը 6934 մարդ (2010 թվականի տվյալներով)։ Գտնվում է պրովինցիայի վարչական կենտրոնից 10 կմ հեռավորության վրա։


== Արտաքին հղումներ ==
պաշտոնական կայք
Excmo. Ayuntamiento de Alhendín
Situación de Alhendín Archived 2007-09-29 at the Wayback Machine.
Ֆիլիպե Կոուտինյո

Ֆիլիպպե Կոուտինյո Կորրեա (պորտ.՝ Philippe Coutinho Correia, հունիսի 12, 1992(1992-06-12), Ռիո դե Ժանեյրո, Բրազիլիա), բրազիլացի ֆուտբոլիստ, որը հանդես է գալիս կատալոնական Բարսելոնայում և Բրազիլիայի ֆուտբոլի ազգային հավաքականում։ Անհրաժեշտության դեպքում կարող է խաղալ վինգեր, ինչպես ձախ եզրից, այդպես էլ աջ։


== Կարիերա ==


=== Ակումբային կարիերա ===
Ֆիլիպպե Կոուտինյոն հանդիսանում է Վասկո դա Գամա ակումբի սան։ Այս ակումբում հանդես է եկել 1999-2008 թվականներին, խաղալով հարձակվողական ոճի կիսապաշտպան՝ կատարելով փլեյմեյքերի դեր։ 2008 թվականի ամռանը 16 տարեկան հասակում Կոուտինյոն տեղափոխվեց Միլանի Ինտեր 3,8 միլիոն € դիմաց։ Ըստ ՖԻՖԱ-ի և Իտալական ֆուտբոլի օրենքների մինչև 18 տարեկանը չէր կարող հանդես գալ միլանյան ակումբի կազմում, այդ պատճառով նա մոտակա երկու մնաց բրազիլական ակումբում։ 3 տարի անց հուլիսի 15-ին, չափահաս դառնալուց 3 օր անց, Կոուտինյոն պաշտոնապես հաստատվեց Ինտերի սպորտային բազայում, իսկ հուլիսի 19-ին դարձավ միլանյան ակումբի պաշտոնական խաղացող։ 2008 թվականի մայիսի 8-ին Ֆիորենտինայի դեմ խաղում խփեց իր առաջին գնդակը՝ դիպուկ հարվածելով տուգանային հարվածից։
2013 թվականի հունվարի 10-ին անգլիական Լիվերպուլի հետ կնքեց երկարատև պայմանագիր։ Անգլիական լուրերի համաձայն տրանսֆերի արժեքը կազմել է մոտ 10 միլիոն ֆունտ։
2018 թվականի հունվարի 6-ին հինգամյա պայմանագիր է կնքել կատալոնական Բարսելոնայի հետ։ Կոուտինյոյի տրանսֆերը կազմել է 160 միլիոն եվրո։
2009 թվականի ապրիլին հրավիրվեց Բրազիլիայի մինչև 17 տարեկանների հավաքական։ Մրցաշարի ընթացքում խաղացել է 5 խաղ և հարվածել 3 գնդակ։ 2011 թվականին մարզիչ Նեյ Փրանկոն Կոուտինյոյին կանչեց մինչև 20 տարեկանների աշխարհի առաջնությանը մասնակցելու, որը տեղի էր ունենում Կոլումբիայում։ Երկրորդ հանդիպմանը, Ավստրիայի հետ հանդիպման ժամանակ Կոուտինյան տարբերվեց, հստակ իրացնելով 11 մետրանոց հարվածը։ Իսկ մյուս հանդիպման ժամանակ կարողացավ 2 անգամ գրավել Պանամայի դարպասը։
2011 թվականին մասնակցեց մինչև 20 տարեկանների աշխարհի առաջնությանը` Թուրքիայում։ Մրցաշրջանի եզրափակչում բրազիլացիները պարտվեցին պորտուգալացիներին` Փիլիպեի 3 գոլերի հաշվին։


=== Ակումբային վիճակագրություն ===


=== Հավաքական ===
2016 թվականի նոյեմբերի 16-ի դրությամբ


=== Գոլերը հավաքականի կազմում ===


== Ծանոթագրություններ ==


== Արտաքին հղումներ ==
Կոուտինյոյի պաշտոնական Ֆեյսբուքի էջը
Կոուտինյոյի պաշտոնական Տվիտերի էջը
Կոուտինյոյի պաշտոնական Ինստագրամի էջը
Կոուտինյոն transfermarkt-ում
Կոուտինյոն soccerbase.com-ում
Կոուտինյոն WhoScored.com կայքում
Կոուտինյոն Բարսելոնայի պաշտոնական կայքում
Կոուտինյոն Պրեմիեր Լիգայի պաշտոնական կայքում
Կոուտինյոն ՈՒԵՖԱ-ի պաշտոնական կայքում
Կոուտինյոն ՖԻՖԱ-ի պաշտոնական կայքում Archived 2018-05-08 at the Wayback Machine.
Փարկեր շրջան (Տեխաս)

Փարկեր շրջան (անգլ.՝ Parker County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.341 կմ² է, բնակչությունը՝ 88.495 մարդ (2000 թ. տվյալներով)։ Շրջկենտրոնն է Վեթերֆորդ բնակավայրը։ Կազմավորվել է 1855 թ.։
Միխայլովսկի շրջան (Պրիմորիեի երկրամաս)

Անվան այլ կիրառումների համար տե՛ս՝ Միխայլովսկի շրջան (այլ կիրառումներ)Միխայլովսկի շրջան (ռուս.՝ Михайловский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1926 թվականին։ Վարչական կենտրոնը՝ Միխայլովկա։


== Աշխարհագրություն ==
Շրջանի տարածքի մակերեսը կազմում է 2741 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 33603 մարդ։ Բնակչության խտությունը կազմում էր 12,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արքիտաս

Արքիտաս (հուն․՝ Ἀρχύτας ο Ταραντίνος, մոտ մ. թ. ա. 428, Տարանտո - ենթդ․  մ. թ. ա. 347, Տարանտո), հին հույն փիլիսոփա, մաթեմատիկոս, աստղագետ, երաժշտության տեսաբան, պետական գործիչ և ռազմական ստրատեգ։ Նա Պյութագորյան դպրոցի գիտնական էր և հայտնի էր որպես մաթեմատիկական մեխանիկայի հիմնադիր, ինչպես նաև որպես Պլատոնի լավ ընկեր։ Գիտության պատմության մեջ հիշատակվում է որպես խորանարդի կրկնապատկման խնդրի լուծումը հայտնաբերող, ինչպես նաև՝ որպես օպտիկայի ու մեխանիկայի հիմնադիրներից, երաժշտության առաջին տեսաբաններից մեկը, տիեզերքի անվերջության դասական ապացույցի հեղինակ։


== Ծանոթագրություններ ==
ԻԳործ

«իԳործ», ծրագիր, որի մեկնարկը տրվել է Հայաստանի սփյուռքի գործերի գլխավոր հանձնակատարի գրասենյակի կողմից։ «իԳործ» ծրագիրը հնարավորություն է ընձեռում սփյուռքի մասնագետներին՝ ծառայելու Հայաստանի կառավարությունում մեկ տարի ժամկետով։
Սփյուռքահայ մասնագետները գործունեություն կծավալեն պետական համակարգի տարբեր ոլորտներում՝ պետական կառավարման կոնկրետ մարմնի մասնագիտական կարիքներին համապատասխան և հնարավորություն կունենան իրենց ներդրումն ունենալու պետական ոլորտների բարելավման և զարգացման, քաղաքականությունների ու ծրագրերի մշակման գործում։


== իԳործ 2020 ==
«իԳործ» ծրագիրն առաջին անգամ մեկնարկել է 2020 թվականի սեպտեմբերին։ Ծրագրում ընդգրկվելուց հետո մասնագետները հրավիրվել են աշխատելու Հայաստանի պետական կառավարման համակարգում։ 19 տարբեր երկրներից 52 մասնակից ներկայումս աշխատում են 19 տարբեր գերատեսչություններում։ Մասնագետներն աշխատանքի են անցել 19 պետական կառույցներում.

ՀՀ առողջապահության նախարարություն
ՀՀ արտաքին գործերի նախարարություն
ՀՀ աշխատանքի և սոցիալական հարցերի նախարարություն
ՀՀ արդարադատության նախարարություն
Հայաստանի Ազգային ժողով
ՀՀ բարձր տեխնոլոգիական արդյունաբերության  նախարարություն
ՀՀ էկոնոմիկայի նախարարություն
ՀՀ կրթության,գիտության, մշակույթի և սպորտի նախարարություն
ՀՀ շրջակա միջավայրի նախարարություն
ՀՀ տարածքային կառավարման և ենթակառուցվածքների նախարարություն
Սփյուռքի գործերի գլխավոր հանձնակատարի գրասենյակ
Հայաստանի վարչապետի աշխատակազմ
Մարդու իրավունքների պաշտպանի գրասենյակ
Միգրացիոն ծառայություն
«Հայաստանի պետական հետաքրքրությունների ֆոնդ» ՓԲԸ
Երևանի քաղաքապետարան
Կրթության տեսչական մարմին
Կոռուպցիայի կանխարգելման հանձնաժողով
Մարդու իրավունքների եվրոպական դատարանում Հայաստանի ներկայացուցչի գրասենյակ


== իԳործ 2021 ==
«իԳործ» 2021 թվականի մեկնարկը տրվել է 2021 թվականի մարտի 2-ին։ 
Այս տարվա համար նախապատվությունը տրվում է հետևյալ մասնագիտական ոլորտներին։ Ցուցակը վերջնական չէ.

Քաղաքագիտություն, պետական կառավարում, միջազգային կապեր, կոնֆլիկտների կառավարում
Սոցիոլոգիա և սոցիալական աշխատանք
Ռազմական գիտություններ
Մշակութաբանություն
Հոգեբանություն
Կրթություն
Իրավագիտություն
Համակարգչային գիտություն և տեղեկատվական տեխնոլոգիաներ
Հաղորդակցման և մեդիայի ուսումնասիրություններ
Աղետների և ռիսկերի կառավարում
Բնապահպանություն
Գյուղատնտեսություն
Զբոսաշրջություն (տուրիզմ)
Քաղաքաշինություն և թափոնների կառավարում
Ճարտարագիտություն
Ճարտարպետություն
Բժշկություն և առողջապահական գիտություններ
Միջազգային բիզնես
Ֆինանսներ
Վիճակագրություն
Տնտեսագիտություն


== Տեսանյութ ==
Here are some interesting facts and figures about iGorts


== Ծանոթագրություններ ==


== Արտաքին հղումներ ==
Սփյուռքի Գլխավոր Հանձնակատարի Գրասենյակ
Diaspora High Commissioner's Office
Բորշչ

Բորշչ (ուկրաիներեն՝ борщ), արևելյան սլավոնների խոհանոցին պատկանող ավանդական ապուրի տեսակ։ Այն ռուսների, ուկրաինացիների, բելառուսների, լեհերի և այլ հարևան ազգերի առաջին ճաշատեսակն է։


== Պատմություն ==
Բորշչն ի սկզբանե տարածված է եղել Կիևյան Ռուսիայի տարածքում, սակայն ներկայումս գտել է առավել մեծ տարածում և պատրաստման բազմազանություն։ Ռուսաստանում բորշչը հիշատակվում է 16-17-րդ դարերից։ Այն սիրված կերակուր էր նույնիսկ Եկատերինա II-ի և Ալեքսանդր II-ի կողմից։
Բորշչի պատրաստման միայն իրենց յուրահատուկ նրբություններ և հատուկ բաղադրատոմսեր ունեն և լեհերը, և ռուսները, և ուկրաինացիները, ինչպես նաև լիտվացիները, ռումինացիներն ու բելառուսները։ Բորշչի հստակեցված բաղադրատոմս, որպես այդպիսին, գոյություն չունի։


== Պատրաստման եղանակ ==
Բորշչի համար որպես հումք, օգտագործում են կարտոֆիլ, կաղամբ, լոլիկ, գազար, սոխ, մաղադանոս, սամիթ և անպայման ճակնդեղ (բազուկ, տակ), որի շնորհիվ բորշչն ստանում է մուգ կարմիր գույն։ Այն եփում են մսի կամ ոսկրամսի արգանակով, չնայած այն հանգամանքին, որ պատմականորեն բորշչը գյուղացիական հասարակ կերակուր էր և նրա մեջ միս ավելացվում էր միայն տոնական օրերին։ Ծոմ պահելիս բորշչը եփում էին առանց մսի, միայն արևածաղկի ձեթով, սնկով, հաճախ նաև ձկնեղենով։ Մատուցելիս ավելացվում է նաև թթվասեր, բացառությամբ մի քանի տարատեսակների։ Ամռանը պատրաստում են նաև սառը բորշչ, որի հիմքը մարինացված կամ խաշած ճակնդեղն է։ Դրան ավելացնում են կաթնաթթվային այլ սննդամթերքներ, թարմ սամիթ, կանաչ սոխ, մաղադանոս և սխտոր։ Պատրաստելուց հետո ավելացնում են նաև թթվասեր և եփված ձու։ Բացի հիմնական հումքից (ճակնդեղ, կարտոֆիլ, կաղամբ, լոլիկ), տարբեր վայրերում օգտագործում են նաև լոբի, դդմիկ, շաղգամ, խնձոր, որպես համեմունք՝ պղպեղ, նեխուր, դափնետերև, ծոթրին, բոխնի, ռեհան, խնկածաղիկ, թարխուն և այլն։
Բորշչը թանձր ապուր է։ Այն եփելուց հետո ցանկալի է թողնել մի քանի ժամ և հետո մատուցել։


== Աղբյուրներ ==
Վիլյամ Վասիլևիչ Պոխլյոբկին։ Բորշչ
Ինչով? է տարբերվում ռուսական բորշչը ուկրաինականից։ «Աֆիշա Եդա» ամսագիր


== Ծանոթագրություններ ==
Օլգա Ալենովա

Օլգա Ալենովա (1976, Մոզդոկ, Հյուսիսային Օսիայի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ), ռուս լրագրող, «Չեչնիան մոտ է․ պատերազմը կնոջ աչքերով» գրքի հեղինակը։


== Կենսագրություն ==
Օլգա Ալենովան ծնվել է 1976 թվականին Հյուսիսային Օսիայի Մոզդոկ քաղաքում։ Ավարտել է Հյուսիսային Օսիայի պետական համալսարանի լրագրության ֆակուլտետը։ 1993 թվականից ոչ հաստիքային լրագրողի կարգավիճակով աշխատել է «Северная Осетия» և «Слово» շրջանային թերթերում։ 2000 թվականից «Коммерсантъ» պարբերականի հատուկ թղթակիցն է։ 2011-2016 թվականներին մասնակցել է «Сноб» նախագծին։


== Գործունեություն ==
Չեչենական երկրորդ պատերազմի ժամանակ Օլգա Ալենովան որպես լրագրող եղել է մարտական հակամարտության գոտում։
Օլգա Ալենովան լուսաբանել է «Նորդ Օստը», Բեսլանի ահաբեկչական հարձակումը, գրել է Ինգուշեթիայում, Հարավային Օսիայում, Կաբարդինո-Բալկարիայում, Վրաստանում, Աբխազիայում, Ադրբեջանում և Լեռնային Ղարաբաղում ծավալված ռազմական գործողությունների մասին։
Ներկայումս «Коммерсантъ» պարբերականի հատուկ թղթակիցն է։ «Православие и мир» առցանց պարբերականի սյունակագիրներից մեկն է։
2007 թվականի հունվարին Ալենովան դարձել է լրագրության ոլորտում ռուսական «Իսկրա» մրցանակի դափնեկիր, որն ստացել է Լիբանանի մասին նկարահանած ռեպորտաժներից մեկի համար։
2008 թվականի դեկտեմբերին Հարավային Օսիայում ռազմական գործողությունների վերաբերյալ ռեպորտաժների շարքի համար «Россия православная» հասարակական շարժման կողմից ստացել է «Զոհաբերական ծառայության համար» արծաթե շքանշան։


== Մրցանակներ և պարգևներ ==
2007 Լրագրության ոլորտի «Իսկրա» մրցանակ,
2008 «Զոհաբերական ծառայության համար» արծաթե շքանշան,
2013 Լրագրության ոլորտի «Կամերտոն» մրցանակ,
2015 ԶԼՄ-ների ոլորտում ՌԴ կառավարության մրցանակի դափնեկիր։


== Ծանոթագրություններ ==


== Արտաքին հղումներ ==
Школа Злословия — Ольга Алленова
Ольга Алленова на Фейсбуке
Ольга Алленова на сайте pravmir.ru
Կամենի (այլ կիրառումներ)

Կամենի, կարող է վերաբերել՝

Կամենի - գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում
Կամենի - գյուղ Ուկրաինայի Ժիտոմիրի մարզի Անդրուշևկայի շրջանում
Ժողովածու (3319)

Ժողովածու (3319), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3319 թվի տակ։ Ձեռագիրը գրվել է 1758 թվականին Սարգիս Կարնեցի գրիչի կողմից՝ Ս. Հովհ. Մկրտչի վանքում (Սպեր), Ս. Աստվածածնի վանքում (Կարին)։ Ստացողը եղել է Սարգիս Կարնեցին։ Գրված է թղթի վրա, որը ունի 21,3X15,3 սմ չափս։ Ձեռագիրը կազմված է 278 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 1ա, 147բ, 240բ, 275ա, կնիք՝ 1բ (1822 թվական, Հովհաննես վարդապետ)։


== Բովանդակություն ==
Տիրատրոյ վարդապետի քարոզք։
Որոգինեսի մեկնութիւն երգոց երգոյն։
Ի Բանից ոսկիականաց Յակ. Վոռաճինոյ։


== Ծանոթագրություններ ==
Կրասնայա Զարյա (Միլլերովսկի շրջան)

Անվան այլ կիրառումների համար տե՛ս՝ Կրասնայա Զարյա (այլ կիրառումներ)Կրասնայա Զարյա (ռուս.՝ Красная Заря), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Դորոժնայա
Պոլեվայա
Պռուդնայա


== Պատմություն ==


== Հղումներ ==
Կրասնայա զարյա (Խուտոր) (ռուսերեն)
Շռան (աղբյուր)

Շռան , աղբյուր, բնության ջրաերկրաբանական հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզի Քաշունի գյուղից 1.2 կմ հարավ-արևելք, ծովի մակարդակից 1930 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ժենելիա դե Սոուզա

Ժենելիա դե Սոուզա (մարաթհի՝ जेनेलिया डिसूज़ा, օգոստոսի 5, 1987(1987-08-05), Մումբայ, Հնդկաստան), հնդիկ դերասանուհի և մոդել։ Նկարահանվել է հինդի, տելուգու, թամիլերեն, մալայալամ և կաննադա լեզուներով նկարահանված ֆիլմերում։ Ներկայումս, կապված երեխաների ծնունդի հետ, կարիերան կանգ է առել։


== Կենսագրություն ==
Ծնվել է Մումբայում՝ հնդիկ քրիստոնյա-կաթոլիկների ընտանիքում։ Մեծացել է Մումբայի Բանդրե արվարձանում։ 2003 թվականին իր դերասանական կարիերան սկսել է «Թուջե Մերի Քասամ» ֆիլմով։ Նույն թվականին նա նկատվել է «Տղաներ» ֆիլմում կատարած դերով, իսկ հետո իրեն դրսևորել է Տոլիվուդում՝ 2003-2005 թվականներին նկարահանվելով մի քանի տելուգու լեզվով ֆիլմերում։
2006 թվականին «Տիկնիկի տուն» տելուգու լեզվով նկարահանված ռոմանտիկ ֆիլմում կատարած իր դերի համար ստացել է իր առաջին (և առայժմ միակ) «Filmfare» մրցանակը։
2011 թվականին առաջնաելույթ է ունեցել մալայալամ լեզվով կինոյում՝ «Ուրումի» ֆիլմում կատարելով ռազմատենչ արքայադստեր դերը։ Դրա համար նա սովորել է ձիավարություն, զենքի հետ վարվելու արվեստ և կալարիպայատու մարտարվեստ։
Մի քանի տելուգու և թամիլերեն առևտրային հաջող ֆիլմերում նկարահանվելուց հետո Ժենելիայի մասին սկսել են խոսել որպես ժամանակակից հարավ-հնդկական կինոարտադրության առաջատար դերասանուհիներից մեկի մասին։


== Անձնական կյանք ==
Տաբլոիդները Ռիտեշ Դեշմուխի հետ Ժենելիայի սիրավեպը վերագրել են 2003 թվականին, երբ նրանք միասին առաջնաելույթ են ունեցել «Թուջե Մերի Քասամ»-ում։ Նրանց հարաբերությունների մասին բոլոր հարցերին դե Սոուզան պատասխանել է, թե նրանք միայն ընկերներ են։ Սակայն 2012 թվականի փետրվարի 3-ին կայացել է մարաթհիի ազգային հարսանեկան արարողությունը, իսկ հաջորդ օրը Ժենելիան և Ռիտեշը պսակադրվել են կաթոլիկ եկեղեցում։ Ներկայումս զույգն ունի երկու որդի՝ Ռիանը և Ռահիլը։


== Ֆիլմագրություն ==


== Ծանոթագրություններ ==
Հոն (այլ կիրառումներ)

Հոն կարող է նշանակել.

Հոն - հոնազգիների ընտանիքի ծառերի և թփերի ցեղ։
Հոն - կոմունա Իտալիայի Վալե դ'Աոստա մարզում։
(2896) Պրեյս

(2896) Պրեյս (անգլ.՝ Preiss), աստերոիդ աստերոիդների հիմնական գոտում։ Հայտնաբերվել է 1931 թվականի սեպտեմբերի 15-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,219474 ա. մ., առավելագույնը մոտենում է 1,8022 ա. մ. հեռավորության վրա և հեռանում 2,6367 ա. մ.։ Արեգակի շուրջ մեկ ամբողջական պտույտ է կատարում 1207,74 երկրային օրվա ընթացքում, իր ուղեծրով շարժվելով միջինում 0,298077 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2896) Պրեյս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիրանց (այլ կիրառումներ)

Կիրանց անվանումը կարող է վերաբերել.

Կիրանց, նախկին հայկական գյուղ ներկայիս Ադրբեջանի Հանրապետության Դաշկեսանի շրջանում,
Կիրանց, գյուղ Հայաստանի Տավուշի մարզում։
Վոլնոե (Ադըղեա)

Անվան այլ կիրառումների համար տե՛ս՝ ՎոլնոեՎոլնոե (ռուս.՝ Вольное), գյուղ Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 3600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սթիվ ՄաքՄանաման

Սթիվ ՄաքՄանաման (անգլերեն՝ Steve McManaman, փետրվարի 11, 1972(1972-02-11), Բութլ, Մերսիսայդ, Անգլիա, Միացյալ Թագավորություն), անգլիացի ֆուտբոլիստ, հանդես է եկել կիսապաշտպանության գծում, վինգերի և խաղարկողի դիրքում Անկացրել է իր կարիերան 20-րդ դարի եվրոպական ֆուտբոլի ամենահաջողակ ակումբներից երկուսում, «Լիվերպուլ ՖԱ» և «Ռեալ Մադրիդ», այնուհետև խաղացել է նաև «Մանչեսթեր Սիթիում», արտասահամանյան ակումներում նվաճած տիտղոսների քանակով Մաքմանամանը համարվում է ամենատիտղոսակիր և ամենահաջողակ անգլիացի ֆուտբոլիստներից մեկը։
Մաքմանամանը առաջին բրիտանացի ֆուտբոլիստն է, որին հաջողվել է երկու անգամ հաղթել Չեմպիոնների Լիգայի խաղարկությունում, ինչպես նաև եղել է առաջին անգլիացի ֆուտբոլիստը, ով երկու անգամ հաղթել է այդ խաղարկությունում ոչ անգլիական թիմերի կազմում։ 2008 թվականին նա զբաղեցրեց երրորդ հորիզոնականը արտերկրում հանդես եկող անգլիացի TOP-10 ֆուտբոլիստների ցանկում, Կևին Կիգանից և Ջոն Չարլզից հետո։


== Հետաքրքիր փաստեր ==
1990-ական թվականների կեսերին Լիվերպուլի իր թիմակիցների՝ Փոլ Ինսայի, Ռոբի Ֆաուլերի, Սթեն Կոլիմիրոյի, Ջեյմի Ռեդնապի, Ջեյմս Դևիդի և Ջեյսոն Մաքաթիրի հետ միասին մտավ այսպես կոչված «Սփայս Բոյսի» կազմի մեջ — Լիվերպուլի տաղանդավոր ֆուտբոլիստների խումբ, որոնք չնայած իրենց մեծ տաղանդին այդպես էլ չկարողացան իրենց ակումբի հետ լուրջ հաջողությունների հասնել։
Ինչպես Լիվերպուլի մյուս հայտնի ֆուտբոլիստները (Յան Ռաշ, Ռոբի Ֆաուլեր, Մայքլ Օուեն, Ջեյմի Քարրագեր) այնպես էլ Մաքմանամանը մանուկ հասակում երկրպագել է Լիվերպուլի սկզբունքային և ոխերիմ մրցակցին՝ «Էվերթոնին»։


== Վիճակագրություն ==


== Նվաճումներ ==


=== Ակումբային ===
 Լիվերպուլ

Անգլիայի գավաթ։ 1991-92
Լիգայի գավաթ։ 1994-95 Ռեալ Մադրիդ

Լա Լիգա ։ 2000-01, 2002-03
Իսպանիայի սուպերգավաթ։ 2001, 2003
Չեմպիոնների Լիգա ։ 2000, 2002
ՈՒԵՖԱ -ի սուպերգավաթ։ 2002
Միջմայրցամաքային գավաթ։ 2002


=== Անձնական ===
Պրոֆեսիոնալ ֆուտբոլիստների ասոցիացիայի կողմից մտել է տարվա խորհրդանշական հավաքականի կազմ։ 1995, 1996, 1997, 1998
Մտել է Եվրո-1996 -ի խորհրդանշական կազմ։ 1996
Անգլիական Պրեմիեր Լիգայի ամսվա լավագույն ֆուտբոլիստ։ 1997 դեկտեմբեր
Չեմպիոնների Լիգայի եզրափակչի լավագույն ֆուտբոլիստ։ 2000
Ալան Խարդակերի մրցանակակիր։ 1995
Զբաղեցնում է 22-րդ տեղը Լիվերպուլի մեծագույն ֆուտբոլիստների ցուցակում (Players Who Shook The Kop)


== Ծանոթագրություններ ==


== Արտաքին հղումներ ==
LFCHistory.net կայքում
Լիվերպուլի պաշտոնական կայքում
Liverbird.ru կայքում
Օտրոժինա

Օտրոժինա  (ռուս.՝ Отрожина), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Սալյոնայա Կուբա գետի ձախ ափին՝ 32 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Ներքին Դոնի ավազանային շրջանին, գետի ջրատնտեսային տեղամասը բացակայում է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 11010002012112100011212
Հիդրոլոգիական ուսումնասիրությունների կոդը - 112101121
Ավազանի կոդը - 11.01.00.020
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սալավարիետա Ռիոս

Պոլիկարպա Սալավարիետա Ռիոս (իսպ.՝ Policarpa Salavarrieta Ríos հունվարի 26, 1795(1795-01-26), Guaduas, Կունդինամարկա, Կոլումբիա - նոյեմբերի 14, 1817(1817-11-14), Բոգոտա, Կոլումբիա), Լատինական Ամերիկայի հեղափոխական, Կոլումբիայի անկախության համար մղվող պայքարի մասնակից։


== Կենսագրություն ==
Ծննդյան ստույգ ամսաթիվն ու վայրը հայտնի չէ։ Ամենատարածված վարկածի համաձայն՝ նա ծնվել է 1796 թվականի հունվարի 24-ին Գուադուաս քաղաքում։ Նա վաղ տարիքում կորցրել է ծնողներին։
Անկախության պատերազմի ժամանակ նա աջակցել է Կասանարե նահանգի պարտիզանական ստորաբաժանումներին՝ նրանց տրամադրելով հետախուզական տվյալներ և նրանց համար կամավորներ հավաքագրելով։ Նրան ձերբակալել են իսպանական իշխանությունները, դատապարտել մահապատժի և գնդակահարել 1817 թվականի նոյեմբերի 14-ին Բոգոտայի կենտրոնական հրապարակում։
1967 թվականին Կոլումբիայի Կոնգրեսը նոյեմբերի 14-ը հայտարարեց «Կոլումբիացի կնոջ օր»։


== Ծանոթագրություններ ==


== Գրականություն ==
Adams Jerome Robertson 8, La Pola // Liberators and patriots of Latin America: biographies of 23 leaders from Dona Marina (1505—1530) to Bishop Romero (1917—1980). — Jefferson, NC: McFarland & Company, 1991. — С. 75—82. — 289 с. — ISBN 978-0-899-50602-9
Eduardo Calcaño Policarpa Salavarrieta; monólogo en verso. — Caracas: Tip. «El Cojo», 1891. — 15 p.
Henderson Linda Roddy; Henderson James Ten notable women of Latin America. — Chicago: Nelson-Hall, 1979. — 257 с. — ISBN 0882294261
Murray Pamela S. For Glory and Bolívar: The Remarkable Life of Manuela Sáenz / ed. Fredrick B. Pike}}. — Medelin: University of Texas Press, 2009. — 238 с. — ISBN 0-292-77871-6
Simms William Gilmore Southward Ho!: A Spell of Sunshine. — N. Y.: Redfield, 1854. — 472 с. — (Wright American fiction).
(4031) Մուելլեր

(4031) Մուելլեր (անգլ.՝ Mueller), աստերոիդ աստերոիդների գոտի ներքին մասում։ Հայտնաբերվել է 1985 թվականի փետրվարի 12-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 1,93432 ա. մ., առավելագույնը մոտենում է 1,7395 ա. մ. հեռավորության վրա և հեռանում 2,1291 ա. մ.։ Արեգակի շուրջ մեկ ամբողջական պտույտ է կատարում 982,63 երկրային օրվա ընթացքում, իր ուղեծրով շարժվելով միջինում 0,366363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,91° անկյուն։
Մուելլեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4031) Մուելլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայկական բարեգործական ընդհանուր միության Սան Պաուլոյի մասնաճյուղ

Հայկական բարեգործական ընդհանուր միության (ՀԲԸՄ) Սամ Պաուլոյի մասնաճյուղ , Սան Պաուլոյի մասնաճյուղը ստեղծվել է 1932 թվականին։
Քաղաքի կենտրոնական մասերից մեկում ունի լավ կահավորված դահլիճ, հանդիսասրահ, մարմնամարզության համալիր։ Միությանը կից գործում է Փառեն և Ռեգինա Պազարյան հայկական դպրոցը։ ՀԲԸՄ մասնաճյուղի գործունեության ոլորտում են նաև «էրեբունի» երգչախումբը, «Ծիածան» պարբերականը (հայերեն, պորտուգալերեն)։ Միությունը (վարչության նախագահ՝ Ռեգինա Պազարյան) համագործակցում է Հայաստանի հետ՝ տեղեկաավության փոխանակման և երիտասարդության փոխայցելությունների կազմակերպման ասպարեզում։
Ուիլսոն շրջան (Կանզաս)

Ուիլսոն շրջան (անգլ.՝ Wilson County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.487 կմ² է, բնակչությունը՝ 10.332 մարդ (2000 թ. տվյալներով)։ Շրջկենտրոնն է Ֆրեդոնիա բնակավայրը։ Կազմավորվել է 1855 թ.։
Բոբի խորտկարանը

Բոբի խորտկարանը (անգլ.՝ Bob’s Burgers), ամերիկյան հեռուստատեսային անիմացիոն սիթքոմ, ստեղծել է Լորեն Բոչարդը FOX հեռուստաընկերության համար։ Այս շոուն պատմում է մի մարդու մասին, ով պատրաստում է համբուրգերներ։ Չնայած հաճախակի հանդիպող անհաջողություններին՝ Բոբն ու նրա ընտանիքը հավատում են, որ հաջողությունն անխուսափելի է։


== Սյուժե ==
Շոուն պատմում է մի ընտանիքի մասին, ովքեր աշխատում են համբուրգեր-ռեստորանում։ Իրենց կյանքի ընթացքում նրանք հաճախակի հայտնվում են հետաքրքիր իրավիճակներում։


== Կերպարներ ==
Ռոբերտ (Բոբ) Բելչեր- Լինդայի ամուսինը և Թինայի, Ջինի, Լուիզի հայրը։ Նա ունի ռեստորան, որտեղ պատրաստում են համբուրգերներ։
Լինդա Բելչեր - Բոբի կինը և Թինայի, Ջինայի, Լուիզի մայրը։ Նա հագնում է կարմիր շապիկ և կապույտ ջինս։
Թինա Բելչեր - Բելչերների ավագ երեխան է։ Նա շատ անշնորհք է, դրա համար էլ Լուիզան համարում է, թե նա տառապում է աուտիզմ հիվանդությամբ։ Նա կրում է ակնոց, կապույտ շապիկ, մուգ կապույտ կիսաշրջազգեստ։
Ջին Բելչեր - ընտանիքի միակ որդին է։ Նա սիրում է նվագել դաշնամուր։ Նա հագնում է դեղին շապիկ և կապույտ կիսատաբատ։
Լուիզա Բելչեր - Բելչերների կրտսեր երեխան է։ Նա ունի հումորի արտասովոր զգացում։ Նա հագնում է կանաչ զգեստ և վարդագույն գլխարկ՝ նապաստակի ականջներով։


== Ծանոթագրություններ ==


== Արտաքին հղումներ ==
Մուլտսերիալի էջը Fox-ի կայքում
Խաչերես

Խաչերես, հայկական արական անուն։ Առաջացել է հայերեն խաչ և երես բառերից։ Հիշատակված է 12-15-րդ դարերում։


== Գործածություններ ==
Խաչերես, մերձավոր Հովհաննես քահանայի, ով 1213 թվականին նվերներ է արել Արջոյառիճի վանքին և Բագնայրի վանքին 1215 թվականին։
Խաչերես Լոռեցի, որդի Աբրահամի, 1209 թվականին մի քանի տուն ու խանութ է նվիրել Բագնայրի վանքին։
Խաչերես, ազգական Քավուն միայնակեցի, ով 1330 թվականին գրել տվեց մի Ավետարան։
Խաչերես, որդի Սիմեոնի և եղբայր գրիչ Հակոբ սարկավագի, ով ընդօրինակեց «Կիւրղի Կոչումն ընծայութեան» աշխատությունը 1358 թվականից հետո։
Խաչերես, հայր Կարապետ քահանայի, ում միջնորդությամբ Ստեփանոս երեցը Զուրեն գյուղում 1371 թվականին վաճառեց իր գրած մի Ճաշոցը։
Խաչերես, մեծ հայր Թադեոս կրոնավորի, ով 1392 թվականին Աղթամարում Կարապետ քահանային գրել տվեց մի Ավետարան և հաջորդ տարին էլ մի ուրիշ Ավետարան՝ Զաքարիա կրոնավորին դարձյալ Աղթամարում 1393 թվականին։
Խաչերես, հայր Էվաչայի, ով գնեց մի հին Ավետարան Տրապիզոնում 1425 թվականին։
Խաչերես, եղբայր Օզբեկի և Խասբեկի, որդիք Սևդինի, ովքեր ազատեցին 1298 թվականին գրված մի Ավետարան։


== Ծանոթագրություններ ==
Պալյոնկա (գյուղ, Ստանովլյանսկի շրջան)

Պալյոնկա (ռուս.՝ Палёнка), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հավի ոտքերով խրճիթ

Հավի ոտքերով խրճիթ, խրճիթ ռուսական առասպելաբանության մեջ, երկրային աշխարհից անդրաշխարհ անցնելու տեղը։ Խրճիթը շրջվում և բացում իր դուռը մե՛կ դեպի մարդկանց աշխարհը, մե՛կ դեպի մեռյալների աշխարհը, այդ պատճառով էլ հերոսը չի կարողանում ոտք դնել անդրաշխարհ և ստիպված է գնալ կծիկի թելի ցույց տված ուղով։ Խրճիթը պահօանում է Բաբա յագան։
Ռուսական հեքիաթներում հավի ոտքերով խրճիթը Բաբա յագայի բնակարանն է. այն հավի ոտքերի վրա կանգնած խրճիթ է, որ ունի մեկ պատուհան և ծածկած կարմիր սանդղամուտք (ռուս.՝ «избушка о куриной ножке, об одном окошке, с крытым красным крыльцом»)։ Այն կանգնած է անտառում երկու հսկայական ոտքերի վրա, որոնք շրջում են խրճիթը «բարի կտրիճի» առաջին իսկ պահանջով («Խրճի՛թ, խրճի՛թ, շրջվիր դեպի ինձ առաջակողմով, դեպի անտառը՝ հետնամասով» (ռուս.՝ «Избушка, избушка, повернись ко мне передом, к лесу — задом»), «Խրճի՛թ, խրճի՛թ, կանգնիր դեպի անտառը հետնամասով, դեպի ինձ՝ առաջամասով» (ռուս.՝ «Избушка, избушка! Стань к лесу задом, ко мне передом»), «Շրջվիր դեպի այնտեղ դռնով, դեպի այստեղ՝ սանդղամուտքով» («Повернись туды дворцом, сюды крыльцом»), «Շրջվի՛ր, խրճի՛թ, դեպի անտառն աչքերով, դեպի ինձ՝ կտրիճը, դարպասներով» («Воротись, избушка, к лесу глазами, ко мне, молодцу, воротами»))։


== Կերպարի պատմություն ==
Հավի ոտքերով խրճիթի կերպարի առաջացումը պատմականորեն կապվում է հատված փայտի հետ, որոնք հին Ռուսիայում դրվում էին կտրատված արմատներով կոճղերի վրա, որպեսզի ծառը զերծ մնա փտելուց։ Վ․ Դալի բառարանում նշվում է, որ «куръ» նշանակել է փայտամած գյուղացիների խրճիթներում։ Ճահճոտ վայրերում խրճիթները կառուցել են հենց այդպիսի փայտամածների վրա։ Մոսկվայի հնագույն եկեղեցիներից մեկը կոչվել է «Նիկոլա հավի ոտքերի վրա» (ռուս.՝ «Никола на курьих ножках»), քանի որ ճահճոտ տեղանքի պատճառով կանգնած է եղել կոճղերի վրա։
Ըստ հեքիաթի՝ հավի ոտքերով խրճիթը փակում է հերոսի ճանապարհը դեպի նրա կախարդական նպատակը, և միաժամանակ այն միակ անցումն է դեպի «մյուս» աշխարհ։ Այնտեղ հերոսը Բաբա յագայից ստանում է անհրաժեշտ խորհուրդները, անցնում փորձություններ, ինչը նրան թույլ է տալիս շարունակել իր ճանապարհը։ Հավի ոտքերով խրճիթի առասպելական կերպարը պահակային աշտարակն է մեռյալների աշխարհում (Մահվան թագավորություն)։


== Ծանոթագրություններ ==


== Գրականություն ==
Пропп В. Я. Исторические корни волшебной сказки. Научная редакция, текстологический комментарий И. В. Пешкова. — М.: Лабиринт, 2000. — 336 с. — ISBN 5-87604-008-8


== Արտաքին հղումներ ==
Избушка на курьих ножках
Բուկովեց (գյուղ, Վոլովեցի շրջան)

Անվան այլ կիրառումների համար տե՛ս՝ ԲուկովեցԲուկովեց (ուկրաիներեն՝ Буковець), գյուղ Ուկրաինայի Անդրկարպատյան մարզի Վոլովեցի շրջանում։
2001 թվականի տվյալներով Բուկովեց գյուղում բնակվում էր 598 մարդ։ Բնակավայրը զբաղեցնում է 1654 կմ² տարածք։ Բնակչության խտությունը կազմում էր 361,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չուպախովսկի գյուղական խորհուրդ (ախտիրսկի շրջան)

Չուպախովսկի գյուղական խորհուրդ  (ուկրաիներեն՝ Чупахівська селищна рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Չուպախովսկի գյուղական խորհրդում բնակվում էր 3294 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գրիգոր Արեշյան (հնագետ)

Գրիգոր Եվգենիի Արեշյան (մայիսի 13, 1949(1949-05-13), Երևան, Հայկական ԽՍՀ, ԽՍՀՄ - օգոստոսի 2, 2020(2020-08-02), Երևան, Հայաստան), հայ հնագետ և պատմաբան։ Հայաստանի ամերիկյան համալսարանի դասախոս, 2014 թվականից Հայաստանի գիտությունների ազգային ակադեմիայի արտասահմանյան անդամ։ Արեշյանը եղել է հնագետների միջազգային թիմի համանախագահը, որը Բորիս Գասպարյանի գլխավորությամբ հայտնաբերեց Արենիում գտնված 5,500 տարվա վաղեմության կոշիկը և ամենահին գինեգործարանը, որի մասին Արեշյանը ասել է. «Առաջին անգամ մենք ունենք գինու արտադրության ամբողջական հնագիտական պատկեր, որը 6100 տարեկան է»։

Գրեգորի Արեշյանը դասավանդել է ԱՄՆ 14 համալսարաններում և քոլեջներում, այդ թվում՝ Լոս Անջելեսի կալիֆոռնյան համալսարան, Իրվինի Կալիֆոռնիայի համալսարան, Չիկագոյի համալսարան, Պլատվիլի Վիսկոնսինի համալսարան, և Ամերշթ քոլեջ։ Ավելի քան 150 գիտական աշխատությունների հեղինակ, որոնք հրատարկվել են 5 լեզուներով 12 երկրներում։ Աշխատությունները նվիրված են հումանիտար և սոցիալական գիտություններում միջառարկայական ուսումնասիրություններին՝ հատուկ ուշադրություն դարձնելով լայն պատմական համատեքստում Միջին Արևելքին և Հայաստանին։
Մահացել է 2020 թվականի օգոստոսի 1-ին կորոնավիրուսի հետ կապված բարդությունների պատճառով։


== Կրթություն ==
Գրեգորի Արեշյանը բակալավրի և մագիստրոսի կոչում է ստացել Երևանի պետական համալսարանում, որտեղ սովորել է 1966-1973 թվականներին։ 1973 թվականից մինչև 1975 թվականը Գրեգորի Արեշյանը իր դոկտորանտուրան շարունակել է Սանկտ Պետերբուրգի պետական համալսարանում, ղեկավարը՝ Բորիս Պիոտրովսկի։ Գիտական թեզը՝ «Երկաթը Հին Արևմտյան Ասիայում»։
Գրիգոր Արեշյանը տիրապետել է անգլերեն, ռուսերեն, հայերեն, գերմաներեն, ֆրանսերեն, լատիներեն, թուրքերեն, գրաբար լեզուներին և ուրարտական սեպագրերին։


== Ֆեստշրիֆտ ==
2017 թվականին Արեշյանի պատվին լույս է տեսել ֆեստշրիֆտ «Bridging Times and Spaces: Papers in Ancient Near Eastern, Mediterranean and Armenian Studies» վերնագրով։ Հատորի խմբագիրներն էին Արեշյանի նախկին ուսանող Պողոս Ավետիսյանը և Երվանդ Գրեկյանը։


== Տես նաև ==
Արենի -1 կոշիկ
Արենի -1 գինեգործությունը


== Ծանոթագրություններ ==
Ֆարդ (ռեփեր)

Ֆարհադ Նազարինեյադ (պարսկերեն՝ فرهاد نظری, հունիսի 16, 1984, Սպահան, Իրան, բեմական անունը՝ Ֆարդ, գերմ.՝ Fard), իրանական ծագմամբ գերմանացի ռեփեր:


== Կենսագրություն ==
Ֆարհադ Նազարինեյադը ծնվել է 1984 թվականի հունիսի 16-ին Իրանի Սպահան քաղաքում: Մանուկ հասակում ընտանիքի հետ գաղթել է Գերմանիա՝ հաստատվելով Հյուսիսային Հռենոս-Վեսթֆալիայի երկրամասի Գլադբեք քաղաքում:
Հենց Գլադբեքում էլ Ֆարհադը կատարեց իր առաջին քայլերը երաժշտության բնագավառում: Նախ և առաջ նա ընտրում է իր բեմական անունը՝ Ֆարդ, որն էլ իր անվան կրճատ տարբերակն էր: 1994 թվականին՝ տաս տարեկան հասակում, Ֆարհադը սկսել է իր պրոֆեսիոնալ երաժշտական կարիերան:
2006 թվականին նա թողարկում է իր առաջին ստեղծագործությունը, որը կրում էր «արյուն, քրտինք, արցունքներ և հաղթանակներ» անվանումը: Այդ ստեղծագործության մեջ Ֆարդը ներկայացնում էր իր զգացումներն ու անցած ուղին օտար միջավայրում: 2010 թվականի նոյեմբերի 26-ին Ֆարհադ Նազարինեյադը կամ պարզապես Ֆարդը լույս է ընծայում իր առաջին ստուդիական ալբոմը, որը վերնագրված էր Alter Ego:
2011 թվականի նոյեմբերի 4-ին Ֆարդը լույս է ընծայում իր երկրորդ ձայնասկավառակը՝ «անապատ» վերնագրով:


== Ծանոթագրություններ ==
Էքինջիլար

Էքինջիլար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օսիպ Պետրով

Օսիպ Աֆանասևիչ Պետրով (նոյեմբերի 15, 1806(1806-11-15) կամ 1807, Կրոպիվնիցկի, Խերսոնի նահանգ, Ռուսական կայսրություն - մարտի 12, 1878(1878-03-12), Սանկտ Պետերբուրգ, Ռուսական կայսրություն), ռուս երգիչ (բաս)։ Ռուսական վոկալ դպրոցի հիմնադիրներից։
1830 թվականին Ջարաստրոյի դերերգով (Մոցարտի «Կախարդական սրինգ») հանդես է եկել Պետերբուրգի օպերային թատրոնում (1860 թվականից՝ Մարիինյան թատրոն), ուր և երգել է մինչև 1878 թվականը։ Դերերգերից են՝ Բերտրամ (Մեյերբերի «Ռոբերտ-Սատանա»), Ֆիգարո (Ռոսսինիի «Սևիլյան սափրիչ»), Կասպար (Վեբերի «Ազատ հրաձիգը») են։ Սուսանինի և Ռուսլանի (Գլինկայի «Իվան Սուսանին», 1836 թվական, «Ռուսլան և Լյուդմիլա», 1842), Ջրաղացպանի և Լեպորելլոյի (Դարգոմիժսկու «Ջրահարսը», 1856 թվական, «Քարե հյուր», 1872 թվական), Իվան Ահեղի (Ռիմսկի-Կորսակովի «Պսկովուհին», 1873 թվական), Վառլաամի (Մուսորգսկու «Բորիս Գողունով», 1874 թվական) դերերգերի առաջին կատարողն է։ Գլինկայի հետ համատեղ աշխատանքը խորացրել է երգչի վարպետությունը։ Մ․ Մուսորգսկու հետ մտերմությունը նպաստել է Պետրովի արվեստի ռեալիստական միտումների հետագա զարգացմանը։


== Ծանոթագրություններ ==
Բոլշևիկների կուսակցություն

Ռուսաստանի սոցիալ-դեմոկրատական բանվորական (բոլշևիկյան) կուսակցություն, ՌՍԴԲ(բ)Կ  ռուս.՝ Российская социал-демократическая рабочая партия (большевиков), IV պետական դումայի բոլշևիկ դեպուտատների խմբավորում 1917-1918թթ․։ Կազմվել է 1903 թվականի գարնանը։ Նրա կազմում էին Ալեքսեյ Բադաևը, Մատվեյ Մուրանովը, Նիկոլայ Շագովը, Գրիգորի Պետրովսկին, Ֆյոդոր Սամոյլովը, Ռոման Մալինովսկին։ 
Կուսակցության գործունեությունը ղեկավարում էին Վլադիմիր Լենինը և կուսակցության Կենտկոմը։ 
1914 թվականի նոյեմբերի 4-ին կուսակցությունը ձերբակալվեց՝ բոլշևիկ դեպուտատները մեղադրվեցին պետական դավաճանության մեջ։ Ցարական կառավարությունը նրանց աքսորեց Սիբիր՝ ցմահ բնակության։ 1917 թվականի հոկտեմբերին գլխավորել են Ժամանակավոր կառավարության դեմ զինված պայքարը և ստացել իշխանություն։


== Տես նաև ==
Հոկտեմբերյան հեղափոխություն
307

307 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 307 թվականն է, 
IV դարի 7-րդ տարին։


== Դեպքեր ==


== Ծնունդներ ==


== Մահեր ==
Ֆարտուշինո (գյուղ, Նեդրիգայլովի շրջան)

Ֆարտուշինո (ուկրաիներեն՝ Фартушине), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Ֆարտուշինո գյուղում բնակվում էր 13 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմենակ Միսիրյան

Արմիս (իսկական անունը՝ Արմենակ Միսիրյան) (մարտի 23, 1901(1901-03-23), Ադիյաման, Թուրքիա - նոյեմբերի 14, 1977(1977-11-14), Փարիզ), հայ նկարիչ։


== Կենսագրություն ==
Նախնական կրթությունն ստացել է ծննդավայրում, ապա Հալեպում, որտեղ հաստատվել է 1915 թվականից հետո։ 1930 թվականին տեղափոխվել է Փարիզ, հաճախել Ժյուլիանի և Գրանդ Շոմեր ակադեմիաները։ Մասնակցել է ֆրանսահայ նկարիչների «Անի» ընկերության ցուցահանդեսներին։ Իբրև գեղանկարիչ ճանաչում է գտել 1952 թվականից։ 1959 թվականին արժանացել է «Պոպուլիստ» սալոնի առաջին մրցանակին։ Մեծ եղեռնի, ինչպես և իր ժողովրդի վերապրումի թեմաներով քսան կտավ նա ցուցադրել է Փարիզում, Ցյուրիխում և Ամստերդամում։
1956 թվականին այցելել է Խորհրդային Հայաստան։ 1964 թվականին Երևանում կազմակերպվել է Արամիսի անհատական ցուցահանդեսը։ Իր գործերի մի մասը նվիրել է Հայաստանի ազգային պատկերասրահին («Երեք բարեկամներ», 1955 թ. «Ընտանիք», 1959 թ., «Սայլը նրբանցքում», [[1960], թ. «Երիտասարդություն», 1961 թ., «Կիթառահարը», 1963 թ. և այլն)։ 1965 թ.-ին Հալեպում լույս է տեսել Արամիսի «Դրվագներ նկարչական կյանքես» գիրքը։


== Ծանոթագրություններ ==